open-index/open-wikipedia-markdown huggingface dataset:
बोगमालो बीच रिसोर्ट

**बोगमालो बीच रिसोर्ट**, गोवा की दक्षिणी छोर पर, बोगमालो बीच पर, स्थित एगो पाँच-सितारा होटल ह। प्राकृतिक रूप से बनल ई बीच, अर्धचंद्र आकार क बा आ पश्चिमी तटीय मैदान क सबसे व्यस्तम समुद्र तट में से एगो ह। इ रिसोर्ट किनारे पर चले वाला कसीनो, जेकर संचालन ट्रेड विंग्स होटल लिमिटेड की निदेशक द्वारा होला, नॉटिलस रेस्तरां, 126 डीलक्स और सेमी-डीलक्स कमरा और एकरी पीछे मौजूद एगो स्विमिंग पूल की साथ गर्व से खड़ा बा।

मुख्य इमारत द्वारा घेरल क्षेत्र लगभग 1,332.14 वर्ग मीटर (14,338.98 फीट2) बा आ इमारत की सामने क भाग 518.24 वर्ग मीटर (5,578.2 9 फीट2) में बनावल गइल बा। दक्षिण में पूल 194.57 वर्ग मीटर क्षेत्र (2,094.31 फीट2) क क्षेत्र घेरेला।

## इतिहास
एकर स्वामित्व ओबेराय समूह की लगे बा और एके पहिले होटल ओबेराय के नांव से जानल जा, जेकर बाद में बोगमालो  बीच की ऊपर से पुनः नामकरण कईल गइल। द लिंक बैंड क सह-संस्थापक झिस्टो पेस याद करत बतावे न की प्रसिद्ध पॉप गायक और गिटारवादक स्वर्गीय टेरेंस वाज़, जवन की बैंड 'लिंक्स' क सदस्य रह न, ऊ ओबेराय रिसोर्ट में नियमित रूप से गिटार बजावें,  ऊ वर्ष 1974 में ए बैंड से जुड़ न और 1994 तक बजवन।

## मीडिया
27 अप्रैल 2015 के वास्को पुलिस विभाग तटवर्ती कैसीनो के सील क दिहलस काहें की ए रिसॉर्ट क 5 सितारा लाइसेंस समाप्त हो गइल रहे और इ कैसीनो के गैर-कानूनी रूप से संचालित करत रहे।

इ रिसोर्ट नलकॉन 2015 क मेजबानी कइलस, जवन की 4 फरवरी और 5 फरवरी के एंड्रॉइड सुरक्षा खामी और ओकर फायदा उठवले में रुचि रखे वाला लोगन खातिर 2 दिन अनंत श्रीवास्तव और आदित्य गुप्ता द्वारा आयोजित कइल गइल रहे।

## संदर्भ

श्रेणी:होटल
श्रेणी:गोवा के होटल
स्वतंत्रता दिवस (भारत)

**स्वतंत्रता दिवस** भा **आजादी दिवस**, हर बरिस 15 अगस्त के भारत मे मनावल जाये वाला राष्ट्रीय परब हवे। अंग्रेजी शासन से 15 अगस्त 1947 के मिलल आजादी के सालाना बरसी आ यादगार के रूप मे ई दिवस मनावल जाला। भारत के अंग्रेजी राज से आजादी एगो लमहर लड़ाई आ आंदोलन के बाद मिलल। आजादी के एह आंदोलन मे अहिंसक प्रतिरोध आ सबिनय अवज्ञाँ के भूमिका उल्लेख जोग रहल आ भारतीय राष्ट्रीय काँग्रेस एह आंदोलन के मुख्य अगुआई करे वाला दल रहल। आजादी के साथे-साथ भारत के बखरो लागल आ तत्कालीन भारतीय ब्रिटिश राज, भारत आ पाकिस्तान, दू बखरा मे बँटा गइल। एह बँटवारा मे बहुते बेसी हिंसा आ लूटपाट के घटनो भइल आ लमसम 150 लाख लोग एह दौरान हिंसा के शिकार भइल। 15 अगस्त 1947 के, जवाहरलाल नेहरू, जे ओहि दिने भारत के पहिला परधानमंत्री बनल रहलें, लाल किला के लाहौरी गेट पर तिरंगा झंडा फहरवलें। एकरा बाद से अबले हर स्वतंत्रता दिवस पर एही जा तिरंगा फहरावल जाला आ प्रधानमंत्री लाल किला से देस के अपना भाषण में संबोधित करे लें।

पूरा भारत में ई छुट्टी के दिन होला आ झंडा फहरावल जाला, परेड होला, प्रभात फेरी निकले ले, आ बिबिध किसिम के सांस्कृतिक कार्यक्रम आयोजित कइल जालें। एह छुट्टी के दिने इस्कूल आ सरकारी दफ्तर सभ में मिठाई बाँटल जाले लेकिन कवनो पढ़ाई या दफ्तर के काम ना होला।

देस में एह दिन बिसेस सुरक्षा के इंतजाम भी कइल जाला।

## इहो देखल जाय
*भारत के इतिहास
*गणतंत्र दिवस (भारत)

## संदर्भ

## बाहरी कड़ी

* भारतीय स्वतंत्रता दिवस, भारत सरकार के वेबसाइट पर। 
* भारतीय स्वतंत्रता दिवस, *एन्साइक्लोपीडिया ब्रिटैनिका* के ब्लॉग में। 

श्रेणी:अगस्त के परब-तिहुआर
श्रेणी:भारत के आजादी आंदोलन
श्रेणी:भारत के इतिहास
श्रेणी:भारत के परब तिहुआर आ उत्सव
श्रेणी:भारत में सार्वजनिक छुट्टी के दिन
प्राइवेसी के अधिकार

**प्राइवेसी के अधिकार** भा ***राइट टू प्राइवेसी*** (Right to privacy) एगो कानूनी अधिकार ह जे सरकार भा कवनो अउरी दूसर पार्टी के, केहू आम ब्यक्ति के प्राइवेसी (एकांतता भा निजता) के खतरा या नोकसान चहुँपावे से रोके ला। ई अधिकार दुनिया के करीब 150 से ज्यादा संबिधान सभ में बर्णित बाटे।

हाल में, भारत में एह अधिकार पर बहस हो रहल बा, मामिला सुप्रीम कोर्ट के सोझा बाटे आ नौ गो जज लोग के बेंच एह मामिला पर बिचार क रहल बा।

## परिभाषा
मरियम वेबस्टर डिक्शनरी के अनुसार, "(राइट ऑफ प्राइवेसी) केहू ब्यक्ति के निजी मामिला में (बिना अधिकार बाहरी) प्रवेश भा (निजी चीज के) पब्लिसिटी से आजाद रहे के अधिकार ह। एकर परिभाषा कई तरह से दिहल जाले, हालाँकि भारत के सुप्रीम कोर्ट में चालू एगो सुनवाई के दौरान कोर्ट के कहनाम रहल कि ‘राइट टू प्राइवेसी' के एक ठो मूलभूत अधिकार माने से पहिले एकरा के सही तरह से परिभाषित कइल जरूरी होखी आ निजता यानि प्राइवेसी के सगरी तत्वन के बिल्कुल ठीक तरह से परिभाषित कइल लगभग असंभव बा। जस्टिस चंद्रचूड़ एह मामिला में कहलें कि प्राइवेसी के कवनो भी परिभाषा दिहल जाय, असल में एह तरीका से प्राइवेसी के दायरा किकुर के छोटे होखी।

## इहो देखल जाय
* मूल अधिकार
* भारत में मूल अधिकार

## नोट

## संदर्भ

श्रेणी:नागरिक अधिकार आ आजादी
मूल अधिकार

**मूल अधिकार** भा **मौलिक अधिकार** (*()*, *फंडामेंटल राइट्स*) कवनो संबिधान द्वारा प्रगट भा निहित रूप से दिहल गइल कुछ मूलभूत अधिकार होखे लें जिनहन के ओह संबिधान के लागू होखे के क्षेत्र में, कौनों कानून बनावत समय भा लागू करत समय जरूर सुरक्षित रखल जाला; अगर कवनो कानून भा बिधान इनहन के कम करे भा एह अधिकारन के हनन करे तब ऊ कानून असंबैधानिक मानल जाला।

एगो जनरल स्वरुप में मूल अधिकार, कौनों संसदीय कानून के निर्माण में सावधानी पूर्वक नीचे दिहल गइल लोग के कुछ अधिकार के संरक्षण सुनिश्चित करे लें:
* मेजारिटी 
* माइनारिटी
* हरेक सदस्य
* नामौजूद (*एब्सेंटी*), आ
* एह सगरी लोग के सामूहिक रूप से।

कुछ सर्बस्थानी (युनिवर्सल) मानव अधिकार सभ के पहिचान यूनाइटेड नेशंस के युनिवर्सल डिक्लेयरेशन ऑफ ह्यूमन राइट्स, यूनाइटेड नेशंस के नागरिक आ राजनीतिक अधिकार पर युनिवर्सल कोवेनेंट, या फिर आर्थिक सामाजिक आ सांस्कृतिक अधिकार पर इंटरनेशनल कोवेनेंट में देखल जा सके ला।

## इतिहास
मूल अधिकार चाहे अइसन बेसिक निजी अधिकार देवे वाला वाला दस्तावेज, जइसे कि *मैग्ना कार्टा* (1215), *इंग्लिश बिल ऑफ राइट्स* (1689), *फ्रांसीसी डिक्लेरेशन ऑन द राइट्स ऑफ मैन एंड सिटीजन* (1789), आ अमेरिकी संविधान आ *बिल ऑफ राइट्स* (1791) कुछ शुरूआती लिखल दस्तावेज बाड़ें जे आज के कई गो मानवाधिकार दस्तावेजन के पुरखा मानल जा सके लें।

## इहो देखल जाय
* भारत में मूल अधिकार
* प्राइवेसी के अधिकार
* शिक्षा के अधिकार

## संदर्भ

श्रेणी:कानून
श्रेणी:संबैधानिक कानून
श्रेणी:अधिकार
भारत में मूल अधिकार

**मूल अधिकार** भारत के संबिधान के भाग तीन द्वारा दिहल गइल कुछ मूलभूत (बेसिक) अधिकार हवें। ई भारत के नागरिक लोग के मिलल कई तरह के मौलिक आजादी ह जेकरा कौनों भी तरीका से हनन ना कइल जा सके ला। एह में से कुछ अधिकार राज्य के बिरुद्ध हवें यानी राज्य के एह अधिकारन के हनन करे भा कम करे से रोके लें, जबकि कुछ अधिकार सगरी नागरिक लोग के भी दुसरा नागरिक के आधिकार के हनन करे से रोके लें। एही तरे कुछ अधिकार बस भारत के नागरिक लोग के मिलल बा जबकि एह में से कुछ एलियन (गैर-नागरिक) लोग के भी सुरक्षा करे लें।

भारत के संबिधान में अनुच्छेद 12 से 35 ले (भाग तीन) में एह मूल अधिकारन के लिखल गइल बा आ छह गो मुख्य प्रकार में बाँटल जा सके ला:
# समानता के अधिकार
# आजादी के अधिकार
# शोषण के खिलाफ आधिकार
# धार्मिक आजादी के अधिकार
# सांस्कृतिक आ शिक्षा संबंधी अधिकार
# संबैधानिक उपचार (रेमेडी) के अधिकार

## इहो देखल जाय
* मूल अधिकार
* मानव अधिकार
* भारत के संबिधान

## संदर्भ

श्रेणी:भारत के संबिधान
श्रेणी:नागरिक अधिकार आ आजादी
मीटर

**मीटर** (, ) लंबाई नापे के इकाई ह। अंतरराष्ट्रीय मानक (एसआई) सिस्टम में ई लंबाई के नापे खाती बेस इकाई हवे, मने की बाकी के इकाई सभ एकरे xगुना भा xवाँ हिस्सा के रूप में परिभाषित कइल जालीं। उदाहरण खाती किलोमीटर के परिभाषा होखी 1000 × 1 मीटर यानी 1000 मीटर; एही तरे सेंटीमीटर के परिभाषा 1 मीटर के 100वाँ हिस्सा यानी की  मीटर। एकर एसआई इकाई (*SI unit*) चीन्हा **m** हवे,  देवनागरी में छोट रूप में **मी** लिखल जाला।

एह इकाई के परिभाषा प्रकाश द्वारा वैक्यूम में एक सेकेंड में चलल जाए वाली दूरी के  भाग के रूप में दिहल गइल हवे।

## एसआइ गुणन में

## संदर्भ

श्रेणी:नापजोख के इकाई
श्रेणी:लंबाई नापे के इकाई
मागमपुरा महिंदा राजपक्षे बंदरगाह

**मागमपुरा महिंदा राजपक्षे बंदरगाह** भा **हंबनटोटा बंदरगाह** श्रीलंका के दक्खिनी प्रांत में हंबनटोटा शहर में मौजूद बंदरगाह बा। एकरे पहिला चरण के निर्माण के काम साल 2010 में पूरा भइल। 18 नवंबर 2010 के एगो समारोह में एकर उद्घाटन कइल गइल। एकर नाँव, श्रीलंका के राष्ट्रपति महिंदा राजपक्षे के नाँव पर रखल गइल बा।

## चीन के पट्टा
29 जुलाई 2017 के श्रीलंका सरकार द्वारा एकरा के चीन के सरकारी कंपनी के 99 साल खातिर पट्टा (*लीज़*) पर दे दिहल गइल। एकरे पहिले इहाँ कई बेर एह बात के बिरोध प्रदर्शन भी भइल रहे कि चीन के ई बंदरगाह न सौंपल जाय आ प्रमुख बिपक्षी पार्टी के अभिन भी कहनाम बा कि सरकार देस के संप्रभुता से खेलवाड़ क रहल बा जबकि सरकार के कहनाम बा कि एह कदम से बिकास के नया जुग सुरू होखी। श्रीलंका सरकार के कहल ई बा कि ई बंदरगाह खाली पट्टा पर दिहल गइल बा आ चीन एकर ब्यापारिक-बानिज्यिक इस्तमाल क सके ला, जबकि बंदरगाह के सुरक्षा के पूरा जिम्मेदारी श्रीलंका सरकार के होखी आ श्रीलंकाई कंपनी के एह बंदरगाह के निर्माण में लागल खर्चा के कर्जा वापस ना करे के पड़ी, चीन एकर सैनिक गतिबिधि में इस्तेमाल ना क पाई।

## संदर्भ

## बाहरी कड़ी

* Hambantota Port Development Project - about.lk 
* Conceptual video of completed port

श्रेणी:हंबनटोटा
श्रेणी:श्रीलंका के बंदरगाह
श्रेणी:एशिया के बंदरगाह
हंबनटोटा

**हंबनटोटा** () श्रीलंका के दक्खिनी प्रांत में समुंद्र के किनारे बसल एगो सहर बा। ई अपनहीं नाँव के जिला के मुख्यालय भी हवे। श्रीलंका सरकार एह सहर के लोकेशन के महत्व देख के इहाँ नया बिकास क रहल बा जेह में नया बंदरगाह आ हवाईअड्डा के निर्माण सामिल बा।

## इतिहास
### प्राचीन
पुराना समय में जब श्रीलंका में इंडोनेशिया, सियाम आ चीन से यात्री लोग आवे, आपन जहाज अंबलनटोटा के गोदावाया नाँव के जगह पर किनारे लगावे काहें से कि ई एगो प्राकृतिक बंदरगाह रहे। एह बड़हन जहाज सभ के "*संपन*" कहल जाय आ "थोटा" के मतलब बंदरगाह होखे। ई ओह जमाना क बात हवे जब श्रीलंका के एह दक्खिनी हिस्सा में रुहुना नाँव के राज के शासन रहल।  "संपनथोटा" से बाद में बदल के एकर नाँव "हंबनटोटा" हो गइल।

लगभग 200 ईसा पूर्ब के आसपास के दौर में श्रीलंका के पहिला राजघराना, अनुराधापुरा राजधानी के साथ, श्रीलंका दीप के उत्तरी भाग में राज करत रहल। अनुराधापुरा के राजा देवानांपिय तिस्स के भाई राजा महानागा कौनों बिबाद के चलते अलग हो के दक्खिनी हिस्सा में रुहुना राज के स्थापना कइलेन। ऊ दक्खिन में महागाम के आपन राजधानी बनवलें आ वर्तमान हंबनटोटा से कुछ दूरी पर तिस्समहाराम में गौतम बुद्ध के पबित्र दांत अस्थापित क के बिसाल मंदिर भी बनवावल गइल रहल।

### आधुनिक
लगभग 1801 से 1803 के आसपास, अंगरेज लोग हंबनटोटा के समुंदरी किनारा पर मौजूद एगो चट्टानी हिस्सा पर, इहाँ मौजूद लाइट हाउस के ठीक बगल में, *मार्टेलो टावर* नाँव के एगो गोल किला बनवावल। एकरे निर्माण के श्रेय कप्तान गोपर के दिहल जाला (हालाँकि एह नाँव के कप्तान के रेकार्ड कवनो ना मिले ला)। ओह समय श्रीलंका में कमांडिंग इंजीनियर कप्तान ब्रिजेज रहलें। ईहो मानल जाला कि ई किला पहिले से मौजूद एगो छोटहन डच किला के जगह पर बनावल गइल। 1803 में इहाँ एचएमएस *विलहेम्निया* नाँव के जुद्धजहाज रुकल आ आठ लोग के उतरलस जे लोग रॉयल आर्टिलरी से रहे आ लोकल गैरिसन में सामिल भइल, बाद में कैंडी जुद्ध में एह जगह पर हमला रोके में कामयाब भइल।

2 अगस्त से 9 सितंबर 1803 के बीच, सीलोन नेटिव इन्फैंट्री के जे॰ पेंडरगास्ट हंबनटोटा कालोनी के इंचार्ज रहलें आ कैंडी राज के हमला रोके में स्नो शिप *मिनर्वा* के मदद से कामयाब भइलें। एचएमएस *विलहेम्निया* से उतरल लोग पहिलहीं उनके सेना में सामिल हो चुकल रहल। कालोनी के सुरक्षा में एह लोग के महत्वपूर्ण भूमिका रहल। कौनो लड़ाई में शामिल होखे के ई एकलौता मोका रहल जहाँ हंबनटोटा के एह *मार्टेलो टावर* नाँव के किला के कवनो भूमिका रहल (अगर रहल)।

लियोनार्ड वुल्फ़, जे बाद में प्रसिद्द लेखिका वर्जीनिया वुल्फ से बियाह कइलें, 1908 से 1911 के बीच में हंबनटोटा में मौजूद ब्रिटिश कालोनी के प्रशासक रहलें।

## भूगोल
हंबनटोटा एगो समुंद्रतटीय सहर हवे। एकर लोकेशन 06°07′28″ उत्तर अक्षांस आ 81°07′21″ पूरबी देशांतर पर बा। शहर के दक्खिन में हिंद महासगर बा आ उत्तर में लगभग  के बाद पहाड़ी इलाका सुरू होला। मैदानी समुंद्रतटीय मैदान के बिस्तार के लंबाई पूरुब-पच्छिम के बा।

शहर में दू गो लैगून बाने कारागान लेवाया आ महा लेवाया। महा लेवाया अब लगभग पूरा सूख गइल बा आ नमक के खेत (*साल्ट पैन*) के रूप में बा, जबकि कारागान लेवाया समुन्द्र से जुड़ल बा आ बंदरगाह के रूप में बिकसित कइल गइल बा।

शहर के सीमा से सटले, पुरुब ओर कोहोलांकल लेवाया आ अउरी आगे जइले पर मलाला लेवाया बाने आ इनहन के चारों ओर के इलाका के घेर के बुंदाला नेशनल पार्क के रूप में बिकसित कइल गइल बाटे।

शहर के बीचोबीच से नेशनल हाइवे A2 गुजरे ला जे पच्छिम में कोलंबो तक ले जाला।

## इहो देखल जाय
* हंबनटोटा बंदरगाह
* कोलंबो

## संदर्भ


श्रेणी:श्रीलंका के बंदरगाह
श्रेणी:श्रीलंका के शहर
अवेंजर्स: इनफिनिटी वार

***अवेंजर्स: इनफिनिटी वार*** (*Avengers: Infinity War*) एगो अमेरिकी एक्शन फिलिम बा जे साल 2018 में रिलीज होखी। मार्वल कॉमिक्स के *अवेंजर्स* टीम के सुपरहीरो लोग पर आधारित ई फिलिम मार्वल स्टूडियो द्वारा प्रोड्यूस कइल जा रहल बा आ फिलिम के बितरण वाल्ट डिज्नी द्वारा कइल जाई। ई फिलिम 2012 में आइल *[[दि अवेंजर्स (2012 फिलिम)|मार्वल्स दि अवेंजर्स]]* आ 2015 के *[[अवेंजर्स: दि एज ऑफ अलट्रान]]* के सीक्वल के रूप में आई। फिलिम के निर्देशक एंथनी आ जोए रूसो बा लोग आ एकर स्क्रीनप्ले क्रिस्टोफर मार्कस आ स्टीफेन मैकफीली मिल के लिखले बा लोग। फिलिम के मुख्य कलाकार मेंरॉबर्ट ड्यूई जूनियर, जोश ब्रोलिन, मार्क रफालो,  टॉम हिडलेस्टन, क्रिस इवांस, क्रिस हेम्स्वर्थ, जेर्मी रेनर, क्रिस प्रैट, एलिजाबेथ ओल्सन, सैबेस्चियन स्तान वगैरह लोग बा। फिलिम *अवेंजर्स: इनफिनिटी वार* में अवेंजर्स के टीम आ *गार्जियंस ऑफ दि गैलेक्सी* के टीम मिल के थानोस के खिलाफ लड़ी, जे इनफिनिटी स्टोन सभ के एकट्ठा क रहल बा।

फिलिम के घोषणा 2014 में *अवेंजर्स: इनफिनिटी वार – पार्ट 1* के नाँव से भइल रहे। रूसो भाई लोग अप्रैल 2015 में एकरा के डाइरेक्ट करे आइल आ मई 2015 में मार्कस आ मैकफीली के स्क्रिप्ट लेखक के रूप में साइन कइल गइल। जुलाई 2016 में एकर टाइटिल छोट क दिहल गइल आ *अवेंजर्स: इनफिनिटी वार* रखल गइल। फिल्मांकन के सुरुआत जनवरी 2017 से भइल आ जुलाई 2017 ले चलल, साथे में एकरे सीक्वल के भी शूटिंग भइल जेकर अभिन ले नाँव नइखे घोषित कइल गइल। फिलिम के अतिरिक्त शूटिंग स्कॉटलैंड, इंग्लैंड, डाउनटाउन अटलांटा आ न्यूयार्क में भइल बा।

*अवेंजर्स: इनफिनिटी वार* अमेरिका में 4 मई 2018 के आइमैक्स में रिलीज होखे खातिर लाइन में लगावल गइल बा। एकर सीक्वल जेकर अभी नाँव नइखे मालुम 3 मई 2019 के रिलीज होखे खातिर शेड्यूल कइल गइल बा।

## बाहरी कड़ी
* 
* 
* 
* 

श्रेणी:2018 के फिलिम
श्रेणी:अमेरिकी फिलिम
कोहबर

**कोहबर** (कौतुकगृह, कोष्ठवर) उत्तरी-मध्य भारत, मने कि उत्तर प्रदेश आ बिहार के अवध, भोजपुरी क्षेत्र आ मिथिला क्षेत्र, अउरी एह से सटल नेपाल के तराई क्षेत्र (जनकपुर अंचल) में चलनसार सांस्कृतिक चित्रकारी के एगो बिधा हऽ।

बियाह के समय, घर के कवनो एगो कोठरी में पुरबी भीत प्रदेश पर गोबर से लीप के, पीसल हरदी (ऐपन) आ पिसल चाउर (चउरठ) से चित्रकारी कइल जाला; एकरे ठीक नीचे जमीन पर गोबर से लीप के बिबिध पूजन सामग्री रखल जालीं। लइका आ लइकी दुनों के घर में, बियाह के रसम सभ में से एक कार्यक्रम कोहबर पुजाई होला जेहमें भीत पर बनल एह कोहबर के पूजल जाला। कोहबर पुजाई के समय गावल जाये वाला गीत **कोहबर गीत** कहालें आ इनहन में दुलहा-दुलहिन के बीच परेम-भाव बढ़ावे के भाव होला। **कोहबर** घर के ओह कोठरियो के कहल जाला जहाँ ई चित्र बनावल गइल होला। दुलहिन के बिदाई के बाद ससुरें आवे पर उतार के एही कोहबर में ले जाइल जाला।

## साहित्य में
अवध से ले के मिथिला ले के संस्कृति में कोहबर के महत्व के अनुमान तुलसीदास के रामचरितमानस में एकरे उल्लेख से लगावल जा सके ला। बालकाण्ड में राम सीता के बियाह के प्रसंग में तुलसीदास, राम के कोहबर में ले जाइल जाये के उल्लेख कइले बाने: "तब सखी मंगल गान करत, मुनीस आयसु पाइ कै; दल दुलहिनिन्ह सहित सुंदरि चलीं कोहबर ल्याइ कै।"

शब्द के उल्लेख, केशव प्रसाद मिश्र के हिंदी उपन्यास *कोहबर के शर्त* के शीर्षके में बा जेकरे कहानी पर बाद में *[[नदिया के पार (1982)|नदिया के पार]]* फिलिम बनल।

## सन्दर्भ

श्रेणी:हिंदू बियाह के रसम
श्रेणी:भोजपुरी संस्कृति
श्रेणी:अवध के संस्कृति
श्रेणी:मिथिला के संस्कृति
श्रेणी:पूर्वांचल के संस्कृति
श्रेणी:बिहार के संस्कृति
दि डार्क टावर (2017 फिलिम)

***दि डार्क टावर*** (*The Dark Tower*) 2017 में आइल अमेरिकी साइंस फिक्शन फिलिम बा जेकर डाइरेक्टर निकोलाज आर्सेल बाने। फिलिम स्टीफेन किंग के एही नाँव के सीरीज के आगे बढ़ावे वाला हिस्सा ह। एह फिलिम में इदरीस एल्बा आ रोलैंड डेस्चेन मुख्य भूमिका में बा लोग।

## संदर्भ

## बाहरी कड़ी
*
*
डोकलाम

230px|thumb|नक्शा पर डोकलाम के लोकेशन चुंबी घाटी के दक्खिन में बा (चिन्हित नइखे कइल गइल)
**डोकलाम** भारत-भूटान-चीन सीमा प एगो छोटहन पठार बा। ई इलाका भूटान आ चीन के बीचे बिबाद मे हवे आ दुनो देस एह प दावा करेलऽसन। चुंबी घाटी के दक्खिन मे मौजूद ई पठारी हिस्सा भारत के  सिक्किम आ चीन के अधिकार मे मौजूद तिब्बत के जोड़े वाला नाथू ला दर्रा से लमसम 15 किलोमीटर दक्खिन-पुरुब मे बा। एकरे पच्छिमी किनारा पर डोक ला नाँव के दर्रा बाटे। प्रशासनिक नज़रिया से ई इलाका तिब्बत के वर्तमान समय के याडोंग काउंटी आ भूटान के हा घाटी के बीच पड़े ला।

1890 मे अंगरेज सरकार आ चीन सरकार के प्रतिनिधि ए डब्लू पॉल आ हो चांग-जुंग के बीच चुंबी घाटी इलाका में ब्यापार संबंध आ सीमा के निर्धारण पर संधि भइल रहे। भूटान आ चीन के बीच 1988 आ 1998 में लिखित समझौता पर दस्खत भइल बा कि एह इलाका में शांति आ यथा स्थिति बनवले रहल जाई। 2017 मे चीन द्वारा एह इलाका के लगे सड़क बनावे के कोसिस के बाद से भारतीय आ चीनी सेना इहाँ आमने-सामने बा आ तनाव के स्थिति बा, भारत आ भूटान के बीच कुछ सुरक्षा संबंधी समझौता हवें जिनहन के चलते भारत के एह मामिला में हस्तक्षेप बा आ चीन के एह इलाका में बढ़त सक्रियता के भारत खतरा के रूप में देखत बा।

## संदर्भ

श्रेणी:भारत–चीन संबंध
श्रेणी:भूटान
भारत-चीन संबंध

**भारत-चीन संबंध** (अंग्रेजी: Sino-Indian relations, *सिनो-इंडियन रिलेशंस*) भारत आ पीपुल्स रिपब्लिक ऑफ चाइना (पीआरसी) यानि चीन के बीच में दू-पक्षी बिदेस संबंध हवे। पुराना जमाना से भारतीय आ चीनी संस्कृतिन के बीच में संबंध रहल बा, हालाँकि आधुनिक बिदेस संबंध के सुरुआत 1950 से मानल जाला जब भारत औपचारिक रूप से रिपब्लिक ऑफ चाइना (ताइवान) के जगह पीआरसी के मुख्य चीनी भूमि के बैध सरकार मान लिहलस।

भारत आ चीन एशिया के दू गो सभसे बड़हन आ सभसे तेज प्रगति क रहल देस बाने आ एही कारण दुनो देसन के बीचा में बिबिध आर्थिक-सांस्कृतिक समझौता आ सहजोग बिकसित भइल बा जबकि सीमा-बिबाद आ आपसी हित के टकराव वाला कुछ बिंदु के चलते दुनो देसन में तनाव के भी कई मुद्दा बाने। हाल में, जून 2017 के बाद से भूटान-भारत-चीन सीमा पर डोकलाम में जारी तनाव एकर ताजा उदाहरण बा।

## भूगोलीय रूपरेखा

श्रेणी:भारत–चीन संबंध
श्रेणी:भारत के दूपक्षीय संबंध
श्रेणी:चीन के दूपक्षीय संबंध
श्रेणी:चीन के राज्यक्षेत्र बिबाद
जन्माष्टिमी

**जन्माष्टिमी**, **जन्माष्टमी** चाहे **श्रीकृष्ण जन्माष्टमी** एगो सालाना मनावल जाये वाला हिंदू तिहुआर ह जे विष्णु के अवतार कृष्ण के जनमदिन के उत्सव हवे। हिंदू कैलेंडर के हिसाब से ई हर साल भादो महीना के अन्हरिया में अष्टिमी तिथी के मनावल जाला। हिंदू कैलेंडर चंद्रमा आधारित कैलेंडर हवे आ ई भादो के अष्टमी तिथी अंग्रेजी कैलेंडर के महीना अगस्त भा सितंबर में पड़े ले।

ई तिहुआर पूरा भारत में मनावल जाला। एकरे अलावा जहाँ-जहाँ हिंदू लोग के उपस्थिति बा, पूरा दुनिया के अलग-अलग हिस्सन में मनावल जाला। भारत के अलावा ई पाकिस्तान, बांग्लादेश, सूरीनाम, फिजी, दक्खिन अफिरका, यूनाइटेड किंगडम आ अमेरिका में हिंदू लोग द्वारा मनावल जाला। भारतो में ई अलग-अलग राज्यन में कुछ अलग तरीका से मनावल जाला। जहाँ ई मथुरा बृंदाबन के मुख्य तिहुआर हवे, पूरबी उत्तर प्रदेश आ बिहार में डोल धराला आ कई दिन के उत्सव मनावल जाला। महाराष्ट्र में दही-हांडी के रूप में मनावल जाला।

## संदर्भ

श्रेणी:हिंदू धर्म
श्रेणी:हिंदू तिहुआर
श्रेणी:भादो महीना के तिहुआर
सुजीत कुमार

**सुजीत कुमार** (जनम नाँव: शमशेर सिंह, 7 फरवरी 1934&nbsp;– 5 फरवरी 2010) एगो भारतीय फिलिम एक्टर आ प्रोड्यूसर रहलें। सुजीत कुमार लगभग 150 से ढेर हिंदी फिलिम सभ में लउकलें आ इनके सक्रियता 1960, '70s आ '80 के दशक रहल; साथे-साथ लगभग 25 गो भोजपुरी फिलिम सभ में भी काम कइलें। 1990के बाद ई एक्टिंग छोड़ के मुख्य रूप से प्रोडक्शन के काम करे लगलें।

सुजीत कुमार भोजपुरी सिनेमा के बड़हन हस्ती रहलें। हिंदी फिलिम सभ में आमतौर पर विलेन भा चरित्र अभिनेता के रूप में काम कइलें जबकि कई भोजपुरी फिलिम सभ में मुख्य भूमिका में लउकलें।

## संदर्भ

## इहो देखल जाय

श्रेणी:भारतीय पुरुष फिलिम एक्टर
श्रेणी:भोजपुरी सिनेमा के मरद एक्टर लोग
श्रेणी:1934 में जनम
नज़ीर हुसैन

**नाज़िर हुसैन** (15 मई 1922 – 16 अक्टूबर 1987) एगो भारतीय फिलिम एक्टर, डाइरेक्टर आ प्रोड्यूसर रहलें। लगभग 500 हिंदी फिलिम सभ में चरित्र अभिनेता के भूमिका निभावे वाला नाज़िर हुसैन भोजपुरी सिनेमा के भी हस्ती रहलें आ उनुके भोजपुरी सिनेमा के पितामह कहल जाला।

## संदर्भ

## इहो देखल जाय

श्रेणी:भारतीय पुरुष फिलिम एक्टर
श्रेणी:गाजीपुर जिला के लोग
श्रेणी:1922 में जनम
श्रेणी:1987 में निधन
श्रेणी:भोजपुरी सिनेमा के मरद एक्टर लोग
आदित्य पंचोली

thumb|आदित्य पंचोली
**आदित्य पंचोली** एक ठो भारतीय फिलिम एक्टर बाने।

## संदर्भ

## बाहरी कड़ी

श्रेणी:भारतीय पुरुष फिलिम एक्टर
श्रेणी:1965 में जनम
श्रेणी:हिंदी फिलिम एक्टर
भारत छोड़ो आंदोलन

230px|thumb|बंगलौर में प्रदर्शन
**भारत छोड़ो आंदोलन** (Quit India Movement) जेकरा के **अगस्त क्रांति** भा **अगस्त आंदोलन** के नाँव से भी जानल जाला, 8 अगस्त 1942 से सुरू भइल एगो ब्यापक आंदोलन रहे जे भारत से अंग्रेजी राज हटावे खातिर अखिल भारतीय कांग्रेस कमेटी के बंबई सेशन में महात्मा गाँधी द्वारा सुरू कइल गइल रहे। क्रिप्स मिशन तबले फेल हो चुकल रहे आ गाँधी अपना *भारत छोड़ो अभिभाषण* में *करो-या-मरो* के नारा दिहलें। जद्यपि कि, ई समय दूसरा बिस्व जुद्ध के रहल, अंग्रेजी सरकार भरपूर तइयार रहल आ गांधी के भाषण के कुछे घंटा के भीतर कांग्रेस के लगभग सगरी बड़हन नेता लोग गिरफ्तार क लिहल गइल। एकरे बाद कई जगह बिप्लब भइल आ गोली चलल, भारी संख्या में लोग गिरफ्तार कइल गइल आ ब्रिटिश सरकार द्वारा एह आंदोलन के दमन क दिहल गइल, हालाँकि एह में सरकार के लगभग एक साल के समय लागल।

अंगरेज सरकार के तत्कालीन वाइसराय काउंसिल (जेह में भारतीय लोग के बहुमत भी रहल), मुस्लिम लीग आ राजघराना सभ के समर्थन रहे। मुस्लिम लीग आ हिंदू महासभा एह आंदोलन के खुला बिरोध कइल आ राष्ट्रीय स्वयंसेवक संघ (आरएसएस) अलग-थलग रहल, कम्युनिस्ट पार्टी पर एह समय बैन लागल रहल आ ई बैन हटवावे आ नाजी जर्मनी के खिलाफ सोवियत के समर्थन के चलते कम्युनिस्ट पार्टी ब्रिटिश सरकार के (बिस्व)जुद्ध में समर्थन कइलस जबकि कुछ उद्योगिक मजदूर भारत छोड़ो आंदोलन में सामिल भइलें। बिना केंद्रीय नेता के ई आंदोलन ब्यापक रूप से चलल आ कई जगह पर एह आंदोलन के दौरान लोकल आजाद सरकार तक ले के अस्थापना हो गइल रहे जेह बलियाँ के नाँव गिनावल जा सके ला। 1944 आवत-आवत आंदोलन समाप्त हो गइल, हालाँकि, एह से ई साफ़ हो गइल कि भारत में अंग्रेजी राज के कुछ गिनल-चुनल दिन बाकी रहि गइल बा आ एकरे बाद सवाल ई ना रहि गइल कि भारत के आजादी दिहल जाय बलुक एह पर बिचार सुरू हो गइल कि सत्ता के हस्तांतरण कवना बिधा होखे।

## संदर्भ

श्रेणी:भारत के इतिहास
श्रेणी:1942
दक्खिन भारतीय सिनेमा

**दक्खिन भारतीय सिनेमा** भारत के दक्खिनी राज्य सभ के लोकल सिनेमा सभ के एकट्ठा संबोधन हवे; एह में तमिल, तेलुगु, कन्नड़, मलयालम आ तुलु भाषा में बने वाली फिलिम सभ के सामिल कइल जाला। ई सिनेमा सभ के इंडस्ट्री अलग-अलग भाषा के क्षेत्र अनुसार चेन्नई, हैदराबाद, बंगलौर, कोच्चि & त्रिवेंद्रम, आ मैंगलोर नियर शहर सभ में स्थित बाटे।

श्रेणी:भारतीय सिनेमा
श्रेणी:दक्खिन भारत
दारा सिंह

**दारासिंह** एकठो भारतीय सिनेमा के अभिनेता और एक पहलवान रहलें।

## संदर्भ

श्रेणी:भारतीय पुरुष फिलिम एक्टर
श्रेणी:1928 में जनम
श्रेणी:जियत लोग
श्रेणी:हिंदी फिलिम एक्टर
वेंकैया नायडू

**मुप्पावरपु वेंकैया नायडू**, (जनम 1 जुलाई 1949) भारत देस के 13वाँ उपराष्ट्रपति चुनल गइल बाने जे 11 अगस्त 2017 के पदभार लिहें। एकरे पहिले ऊ मोदी सरकार में कई मंत्रालय सभ में मंत्री रहलें आ 2002 से 2004 तक भारतीय जनता पार्टी (भाजपा) के राष्ट्रीय अध्यक्ष भी रहलें। पहिले के भाजपा के अगुवाई वाली बाजपेयी सरकार में नायडू ग्रामीण विकास मंत्री रहलें।

## संदर्भ

## बाहरी कड़ी
* डिटेल में प्रोफाइल 

श्रेणी:1949 में जनम
श्रेणी:जियत लोग
श्रेणी:भारत के उपराष्ट्रपति
श्रेणी:भारतीय जनता पार्टी के नेता
सैम शेपर्ड

**सैमुएल शेपर्ड रोजर्स III** (Samuel Shepard Rogers III 5 नवंबर 1943&nbsp;– 27 जुलाई 2017), जिनके प्रोफेशनल नाँव **सैम शेपर्ड** रहल, एक ठो अमेरिकी नाटक लेखक, एक्टर, स्क्रीनलेखक आ डाइरेक्टर रहलें जिनके काम आ रचना के दौर लगभग आधा सदी के समय के दौरान रहल आ ऊ 10 गो ओबी अवार्ड जितलें, केहू भी लेखक भा डाइरेक्टर खातिर ई अबतक के सभसे ढेर बा।

शेपर्ड लगभग 44नाटक आ कई गो कहानी के किताब, निबंध आ संस्मरण लिखलें। 1979 में इनके नाटक *बरीड चाइल्ड* खातिर नाटक बिधा में पुलित्जर पुरस्कार मिलल। *दि राइट स्टफ* फिलिम में बेस्ट स्पोर्टिंग एक्टर खातिर इनके एकेडेमी अवार्ड खातिर नामांकन भइल रहे। पत्रिका *न्यू यॉर्क* द्वारा शेपर्ड के "अपने पीढ़ी के महानतम नाटककार" बतावल गइल।

## ग्रंथ सूची

;नाटक

* 1964: *Cowboys*
* 1964: *The Rock Garden*
* 1965: *Chicago*
* 1965: *Icarus's Mother*
* 1965: *4-H Club*
* 1966: *Red Cross*
* 1967: *La Turista*
* 1967: *Cowboys #2*
* 1967: *Forensic & the Navigators*
* 1969: *The Unseen Hand*
* 1969: *Oh! Calcutta!* (contributed sketches)
* 1970: *The Holy Ghostly*
* 1970: *Operation Sidewinder*
* 1971: *Mad Dog Blues*
* 1971: *Back Bog Beast Bait*
* 1971: *Cowboy Mouth* (with Patti Smith)
* 1972: *The Tooth of Crime*
* 1974: *Geography of a Horse Dreamer*
* 1975: *Action*
*1976: *Angel City*
* 1976: *Suicide in B Flat*
*1977: *Inacoma*
* 1978: *Curse of the Starving Class*
* 1978: *Buried Child*
* 1978: *Tongues* (with Joseph Chaikin)
* 1979: *Seduced:  a Play in Two Acts*
* 1980: *True West*
* 1981: *Savage/Love* (with Joseph Chaikin)
* 1983: *Fool for Love*
* 1985: *A Lie of the Mind*
* 1987: *A Short Life of Trouble*
* 1987: *The War in Heaven*
* 1991: *States of Shock*
* 1993: *Simpatico*
* 1996  *Tooth of Crime (Second Dance)*
* 1998: *Eyes for Consuela*
* 2000: *The Late Henry Moss*
* 2004: *The God of Hell*
* 2004: *The Notebook*
* 2007: *Kicking a Dead Horse*
* 2009: *Ages of the Moon*
* 2012: *Heartless*
* 2014: *A Particle of Dread (Oedipus Variations)*

;संग्रह
* 1973: *Hawk Moon*, PAJ Books; 
* 1983: *Motel Chronicles*, City Lights; 
* 1984: *Seven Plays*, Dial Press, 368 pages; 
* 1984: *Fool for Love and Other Plays*, Bantam, 320 pages; 
* 1996: *The Unseen Hand: and Other Plays*, Vintage, 400 pages; 
* 1996: *Cruising Paradise*, Vintage, 255 pages; 
* 2003: *Great Dream of Heaven*, Vintage, 160 pages; 
* 2004: *Rolling Thunder Logbook*, Da Capo, 176 pages, reissue; 
* 2004: *Day out of Days: Stories*, Knopf, 304 pages; 
* 2013: *Two Prospectors: The Letters of Sam Shepard and Johnny Dark*, Texas, 400 pages, 

;उपन्यास
* 2017: *The One Inside*, Knopf, 172 pages, 

## संदर्भ

## बाहरी कड़ी

* Official website
* Sam Shepard Papers at the Harry Ransom Center, University of Texas at Austin
* Sam Shepard at Bucknell University
* 
* 
* 
* Carol Benet collection of Sam Shepard research materials, 1970–1995, held by the Billy Rose Theatre Division, New York Public Library for the Performing Arts
* Video clips gathered by Mashpedia

श्रेणी:2017 में निधन
श्रेणी:1943 में जनम
श्रेणी:अमेरिका के लोग
श्रेणी:21वीं-सदी के अमेरिकी पुरुष एक्टर
ड्वेन जॉनसन

**ड्वेन डगलस जॉनसन** (2 मई 1972), जिनके मुक्केबाजी के रिंग में **दि रॉक** के नाँव से जानल जाला, एगो अमेरिकी एक्टर, प्रोड्यूसर आ प्रोफेशनल मुक्केबाज बाने। अपना कॉलेज के जमाना में ऊ मियामी इन्वर्सिटी के फ़ुटबाल टीम में रहलें आ 1991 मियामी हरीकेन्स टीम के सदस्य भी रहलें जब इनके टीम राष्ट्रीय चैंपियन बनल। एकरे बाद ऊ अपना परिवार के बाकी लोग के नियर मुक्केबाजी के ट्रेनिंग लेवे सुरू कइलेन।

## संदर्भ

श्रेणी:1972 में जनम
श्रेणी:जियत लोग
श्रेणी:21वीं-सदी के अमेरिकी पुरुष एक्टर
जेसन बेटमैन

**जेसन केंट बेटमैन** (Jason Kent Bateman, जनम 14 जनवरी 1969) एगो अमेरिकी एक्टर, डाइरेक्टर, आ प्रोड्यूसर बाड़ें। बैटमैन आपन कैरियर के सुरुआत अस्सी के दशक में कइलें आ *लिटिल हाउस ऑन दि प्रेयरी* आ *सिल्वर स्पून्स* आ *दि होगन फेमिली* नियर धारावाहिक सभ में काम कइलें। साल 2000 के बाद धारावाहिक *अरेस्टेड डेवेलपमेंट* में माइकल ब्लथ के रोल से इनके परसिद्धी मिलल आ एकरे खातिर *गोल्डन ग्लोब* आ *सैटेलाइट अवार्ड* भी मिलल।  एकरे बाद इनके प्रमुख फिलिम सभ में *जूनो* (2007), *हैनकॉक* (2008), *अप इन द एयर* (2009), *दि स्विच* (2010), *पॉल* (2011), *हॉरिबल बॉसेस* (2011), *दि चेंज-अप* (2011), *आइडेंटिटी थीफ* (2013),  *बैड वर्ड्स* (2013), *हॉरिबल बॉसेस 2* (2014), *दि गिफ्ट* (2015), आ *जूटोपिया* (2016) के नाँव गिनावल जा सके ला आ साथै साथ 2017 नेटफ्लिक्स सीरीज *ओजार्क* भी गिनल जा सके ला।

## संदर्भ

## बाहरी कड़ी

* 
* 
* Jason Bateman at Emmys.com 

श्रेणी:1969 में जनम
श्रेणी:जियत लोग
श्रेणी:20वीं-सदी के अमेरिकी पुरुष एक्टर
श्रेणी:21वीं-सदी के अमेरिकी पुरुष एक्टर
श्रेणी:अमेरिकी फिलिम प्रोड्यूसर
तिरुपति रेलवे स्टेशन

तिरुपति रेलवे स्टेशन (स्टेशन कोड: TPTY) भारत की आंध्र प्रदेश राज्य में स्थित रेलवे स्टेशन ह,  इ तिरुपति शहर और बड़ी संख्या में चित्तूर जिला की तिरुमला वेंकटेश्वर मंदिर की दर्शन खातिर आवे वाला यात्रीन की नियमित प्रवाह के सेवा देला।
## इतिहास
दक्षिण भारतीय रेलवे में एगो मीटर गेज लाइन, दक्षिण आरकॉट जिला में विल्लुपुरम से 1891 में शुरू भइल और काटपाड़ी और चित्तूर से होक पकाला तक गइल।  काटपाडी-गुडुर लाइन, जवन तिरुपति के कवर करेले, अब इ ब्रॉड गेज करा गइल बा।
## वर्गीकरण
तिरुपति के गुंटकाल रेलवे डिवीजन में ए 1 श्रेणी की स्टेशन की रूप में वर्गीकृत कईल गइल रहे। इ भारतीय रेलवे की शीर्ष सौ बुकिंग स्टेशन में से एगो ह।
## राजस्व
नीचे दिहल गइल तालिका पिछला सालन क स्टेशन क यात्री आय दर्शावतीया।

## उपलब्ध सुविधा
तिरुपति रेलवे स्टेशन प 5गो प्लेटफार्म बान स और एमें से हरेक 24 से अधिक कोच वाला ट्रेन के संभाल सकेला। प्रत्येक प्लेटफार्म पर एस्केलेटर उपलब्ध बान स। तिरुपति रेलवे स्टेशन प्रति दिन 45 जोड़ा से अधिक पैसेंजर ट्रेन के संभालेला।
## सन्दर्भ

श्रेणी: भारतीय रेल
सिंगापुर एयरलाइंस

सिंगापुर एयरलाइंस लिमिटेड (एसआईए)   सिंगापुर क ध्वज वाहक ह। इ विश्व क एगो प्रमुख वायुयान सेवा ह। सिंगापुर क चंगी हवाई अड्डा एकर हब (महत्वपूर्ण गतिविधिन क केंद्र) ह और दक्षिणपूर्वी एशिया, पूर्वी एशिया, दक्षिण एशिया और "कंगारू रूट" बाजारन में एकर एगो सक्षम उपस्थिति बा। इ कम्पनी पार-प्रशांत (ट्रांस-पेसिफिक) उड़ान क भी संचालन करेले, एमे दुनिया क दुगो सबसे लम्बा नॉन-स्टॉप व्यावसायिक उड़ान शामिल बाड़ी स, इ उड़ान एयरबस ए340-500 सिंगापुर से न्यू यॉर्क और लोस एंजिल्स तक जाली स।

सिंगापुर एयरलाइंस समूह में कईगो एयरलाइन-संबंधित सहायक कंपनी शामिल बाड़ी स, एसआईए इंजीनियरिंग कंपनी नौ देशन में रखरखाव, मरम्मत और ओवरहाल (एमआरओ) कारोबार क संचालन करेले, जेमें बोइंग और रोल्स-रॉयस सहित 27 संयुक्त उद्यमन क पोर्टफोलियो बा। सिंगापुर एयरलाइंस कार्गो एसआईए की मालवाहक बेड़ा क संचालन करेला और एकर यात्री विमानन में मालवाहक क्षमता क प्रबंधन करेला। एकर दुगो सहायक बान स: सिल्कएयर द्वितीयक शहरन में क्षेत्रीय उड़ानन क संचालन करेला, जबकि स्कूट कम लागत वाला वाहक की रूप में काम करेला।

सिंगापुर एयरलाइंस "सुपरजम्बो" एयरबस ए380 क शुरुआत कईलस जवन विश्व क सबसे बड़ा एयरक्राफ्ट रहे। राजस्व प्रति यात्री किलोमीटर की मामला में इ दुनिया भर की चोटी की 15 वाहकन में से एगो ह, और अंतर्राष्ट्रीय यात्री वहन की दृष्टि से दुनिया में दसवां स्थान पर बा। सिंगापुर एयरलाइंस उ एयरलाइन ह जेकर दुनिया में सबसे ज्यादा प्रशंसा कईल जाला और फोर्च्यून वर्ल्ड की 2010 की सबसे प्रशंसित कम्पनियन की रैंकिंग में एकर 27 वां स्थान बा।

एकर सशक्त ब्रांड नांव बा और इ विमानन उद्योग में, विशेष रूप से नवाचार, सुरक्षा और सेवा में उत्कृष्टता की दृष्टि से उदाहरण प्रस्तुत करेले,  साथ ही एके निरंतर लाभ भी प्राप्त होता। एके असंख्य पुरस्कार मिलल बा और विमान की खरीद की उद्योग में इ प्रथम स्थान पर बा। इ उन छह एयरलाइंस में से एगो ह जेके केथे पेसिफिक (Cathay Pacific), एशियन एयरलाइंस (Asian Airlines), मलेशियन एयरलाइंस (Malaysia Airlines), क़तर एयरवेज़ (Qatar Airways) और किंग्फिशर एयरलाइंस (Kingfisher Airlines) की साथ स्काईट्रेक्स की द्वारा 5 स्टार रेटिंग से सम्मानित कईल गइल बा।
## इतिहास
सिंगापुर एयरलाइंस क शुरुआत 12 अक्टूबर 1937 के मलायी एयरलाइंस (एमएएल) की समावेश की साथ भइल। एकर शुरुआत लिवरपूल क ओशीन स्टीमशिप कम्पनी, सिंगापुर क स्ट्रेट्स स्टीमशिप कम्पनी और इम्पीरियल एयरवेज़ की द्वारा कईल गइल। ए एयरलाइन क पहिला उड़ान एगो चार्टर्ड उड़ान रहे जवन 2 अप्रैल 1947 के सिंगापुर की ब्रिटिश स्ट्रेट्स सेटलमेंट से कुआलालम्पुर तक गइल, एमें एयरस्पीड कौंसुल दुगो इंजन वाला एयरप्लेन क उपयोग कईल गइल।  एकरी तुरंत बाद 1 मई 1947 से नियमित साप्ताहिक उड़ान सिंगापुर से कुआलालम्पुर, इपोह और पेनांग जाए लगली स, एमें एही तरह की एयरक्राफ्ट क उपयोग कईल जाव। 

1940 की शेष दशक में और 1950 की दशक की दौरान अन्य ब्रिटिश कॉमनवेल्थ एयरलाइंस (जैसे की बीओएसी और क्वान्टास एम्पायर एयरवेस) की तरह इ एयरलाइन निरंतर विस्तृत होत गइल, इ तकनीकी सहायता प्रदान कईलस और आईएटीए में शामिल होखले में मदद कईलस। 1955 ले, मलायी एयरवेज क बेड़ा एतना विकसित हो गइल रहन स कि एमें बड़ी संख्या में डगलस डी सी-3 (Douglas DC-3s) शामिल हो चुकल रह न स।
## संदर्भ

श्रेणी : हवाई जहाज
श्रेणी : हवाई जहाज सेवा
आइस क्लाइम्बिंग

***आइस क्लाइम्बिंग*** (बर्फ चढ़ाई) पहाड़न पर बर्फ संरचना प चढ़ाई क गतिविधि ह। आमतौर पर, बर्फ पर चढ़ाई क मतलब होला बर्फबारी, जम्मल झरना, और जम्मल बर्फ  से ढँकल चट्टानन और पत्थरन की स्लैब पर सुरक्षा और रस्सी जैसन सुविधा की साथ चढ़ाई| चढ़ाई की उद्देश्यन खातिर, बर्फ के मोटे तौर पर दुगो क्षेत्र, अल्पाइन बर्फ और पानी क बर्फ में विभाजित कईल जा सकेला। अल्पाइन बर्फ पहाड़ी वातावरण में मिलेला, आमतौर पर चोटी पर पहुंचे खातिर एगो दृष्टिकोण क आवश्यकता रहेला, और अक्सर पर्वत की शिखर प एक ही प्रयास में चढ़ल जाला। पानी क बर्फ आमतौर पर चट्टान पर मिलेला या पानी के प्रवाह के नीचे रहेला। अल्पाइन बर्फ तेजी से जम जाला, जबकि पानी क बर्फ जम्मल पानी क एगो तरल प्रवाह ह।

## तकनीक
बर्फ की ढलान और बनावट की अनुसार पर्वतारोही उपकरण चुनेला लो। उदाहरण खातिर, समतल बर्फ प, लगभग कौनों अच्छा लंबा पैदल यात्रा या पर्वतारोहण वाला बूट आमतौर पर पर्याप्त होला, लेकिन गंभीर प्रवृति की बर्फीला पर्वतारोहण खातिर डबल प्लास्टिक वाला जूता या ओईसने कठोर चमड़ा क जूता आमतौर पर इस्तेमाल कईल जाला। पतला या संकरा ढलानन प,बर्फ काट के रास्ता बनावे खातिर बर्फ क कुल्हाड़ी क उपयोग कईल जा सकेला। लंबा और तेज ढलान या ग्लेशियर यात्रा की सुरक्षित चढ़ाई की खातिर क्रैम्पन अनिवार्य होला। खड़ा बर्फ चढ़ाई क्रैम्पन और बर्फ क कुल्हाड़ी की साथ कईल जाला; पर्वतारोही बर्फ में क्रैम्पन के फंसावे खातिर पैर के बर्फ में जोर से किक करे न स और फिर कुल्हाड़ी अपने सिर के ऊपर से घुमा के बर्फ में घुसावे न स। ए तकनीक के फ्रंट पोइंटिंग कहल जाला। बर्फ क ताकत अक्सर आश्चर्यजनक होला; कुल्हाड़ी खाली एको सेंटीमीटर बर्फ में घुस जा  त ऊपर खींचे खातिर पर्याप्त होले। यदि पर्वतारोही कौनों अग्रणी ह, त उन्हन के अपनी सुरक्षा खातिर चढ़ाई की रास्ता में आइस स्क्रू क इस्तेमाल करे के पड़ेला।

रॉक क्लाइम्बिंग क कुछ महत्वपूर्ण तकनीक और अभ्यास आइस क्लाइम्बिंग में सामान्य तौर पर हमेशा शामिल कईल जाला जेमें शामिल बा, रोप सिस्टम, टाइंग इन (tying in), बेलायिंग (belaying), लीडिंग (leading), अब्सेइलिंग (abseiling) और लोवेरिंग (lowering)। नौसिखआ लोगन के बर्फ पर चढ़ले की कोशिश कइले से पहिले ए तकनीकन के सीखे के चाहीं।

### रोप सिस्टम
सिंगल, डबल और ट्विन रॉप बर्फ की चढ़ाई में इस्तेमाल होखे वाली तीनगो मुख्य रस्सी सिस्टम ह। सिंगल रोप सिस्टम, जवन सीधा चढ़ाई वाला मार्गन खातिर अनुकूल बा, इ दुनिया में सबसे अधिक इस्तेमाल कईल जाए वाला रॉक क्लाइम्बिंग सिस्टम ह। चढ़ाई में भी अक्सर डबल रॉप सिस्टम क इस्तेमाल भी कईल जाला, डबल रॉप सिस्टम, सिंगल रॉप सिस्टम की तुलना में अधिक लचीला सिस्टम होला। आखिर में, ट्विन रॉप सिस्टम, जवन की सिंगल रोप सिस्टम में दुगो जुड़वां रसरी क उपयोग करेला, ए सिस्टम क उपयोग लम्बा मल्टी-पिच रूट खातिर कईल जाला।

### टाइंग इन
*टाइंग इन* चढ़े वाला उपकरण में रसरी फंसवले पर विशेष जोर देला। इ तकनीक चढ़ाई की नेतृत्व चाहें या बेलायिंग की दौरान बहुत आवश्यक होला।

### लीडिंग

*लीडिंग* क मतलब चढ़ाई की दौरान नेतृत्व से होला, एमें एगो लीडर और फोलोवर क जरुरत रहेला।

### अब्सेइलिंग
एके रेप्पेल्लिंग भी कहल जाला, ए तकनीक में एगो बांधल रस्सी की सहारे नीचे उतरल जाला।

### लोवेरिंग
इ नीचे उतरले क एगो बहुत ही सामान्य तरीका ह।

## संदर्भ

श्रेणी:एडवेंचर
नोकिया 8

**नोकिया 8** एगो हाई-एंड स्मार्टफोन बा। ई एंड्रॉइड नॉगट ऑपरेटिंग सिस्टम वाला फोन, नया नोकिया फोन बनावे वाली कंपनी एचएमडी ग्लोबल के फ्लैगशिप फोन बा।

फोन में बीडियो आ फोटो खींचे के सुबिधा के खास धियान रखल गइल बा। एह में पछिला-कैमरा आ फ्रंट-कैमरा, दुन्नो से एक्के संघे फोटो लिहल जा सके ला। एह सुबिधा के "बोथी" नाँव दिहल जा रहल बा।

## हार्डवेयर
नोकिया 8 में क्वालकॉम स्नैपड्रैगन 835 प्रोसेसर लागल बा, आ एकर दू तरह के वर्शन लांच भइल बा जेह में एक ठो में 4 जीबी रैम आ 64 जीबी इंटरनल मेमोरी बा, जबकि दुसरका में 6 जीबी रैम आ 128 जीबी इंटरनल मेमरी बा। पहिला रूप तीन गो कलर में आई - टेम्पर्ड ब्लू, स्टील आ पौलिश कॉपर जबकि दुसरका पौलिश ब्लू रंग में आई। दुनो में माइक्रोएसडी के रूप में बाहरी मेमोरी चिप लगावल जा सकेला। एह फोन में 5.3" क्यूएचडी डिस्प्ले बा आ गोरिल्ला ग्लास 5 लागल बा।

ई नोकिया के पहिला फोन बा जवना में डुअल-लेंस कैमरा बाटे। पछिला कैमरा में ओआइएस आ डुअल-एलईडी फ्लैश दिहल गइल बा। कैमरा के अउरी बिसेसता एकर ज़ीस ऑप्टिक्स सिस्टम होखल आ 360 डिग्री कैमरा होखल बाटे। यानि एह में एगो नया चीज ई बा कि अगिला आ पछिला, दुन्नो कैमरा सभ के एक्के साथ इस्तेमाल कइल जा सकत बा आ दुनो के इमेज स्क्रीन पर आधा-आधा हिस्सा में देखाई पड़ी। एह फीचर के कंपनी "बोथी" (*बोथ* माने दुनो) के नाँव से परचारित क रहल बा आ एकरा के "सेल्फी" से आगे के चीज बता रहल बा।

फोन में कई गो माइक लागल बाने आ साउंड रेकार्डिंग भी 360 डिग्री के बा। मतलब कि कैमरा से कौनो रेकार्डिंग करत समय आवाज केहर से आइल ई रेकार्डिंग के देखत समय भी महसूस कइल जा सकी।

## साफ्टवेयर
नोकिया 3, नोकिया 5 आ नोकिया 6 के नियर, इहो फोन एंड्रॉइड 7.1.1 "नॉगट" ऑपरेटिंग सिस्टम पर बाटे। एकरे कैमरा संबंधी एप्लीकेशन कुछ अलग किसिम के बा जवना से दुनो कैमरा सभ के एक साथ इस्तेमाल हो सके। नोकिया लूमिया सीरीज के *ग्लांस स्क्रीन* जइसन, एहू में *आलवेज-ऑन*, यानी हमेशा ऑन वाला डिस्प्ले सिस्टम दिहल गइल बा।

## बजार
कंपनी एह फोन के सैमसंग आ एप्पल नियर कंपनी सभ के टक्कर देवे वाला मोबाइल के रूप में बजार में ले आइल बा। कंपनी के मुख्य रिसर्च अधिकारी बेन वुड के कहनाम बा कि "एह फोन में कुछ इनोवेटिव फीचर बाने जइसे कि डुअल-साइट कैमरा आ 360 डिग्री ऑडियो रेकार्डिंग बाकी ई अबहिन साफ नइखे (बुझात) कि ई सैमसंग आ एप्पल नियर स्थापित प्रतिद्वंदी सभ से ग्राहक लोग के ललचावे खातिर गेम-चेंजिंग फीचर बा कि ना।"

## इहो देखल जाय
* नोकिया 3310
 
## संदर्भ

श्रेणी:नोकिया मोबाइल फोन
श्रेणी:2017 में आइल मोबाइल फोन
श्रेणी:टचस्क्रीन मोबाइल फोन
नेपाल में मानव अधिकार

नेपाली सेना बल आ नेपाली कम्युनिस्ट पार्टी (नेकपा- माओवादी) के बीच १९९६ से २००६ के बीच भइल संघर्ष में, नतीजा सामने आइल कि एह बीच देश भर में मानवाधिकार के उलंघन बहुत अधिक बढ़ गइल रहे। दुनो ओर से यातना, गैर कानूनी हत्या, मनमाना ढंग से गिरफ्तारी आ अपहरण के दोषी पावल गइल। संघर्ष के दौरान नेपाल विश्व में ओझल बनल रहल।

संघर्ष के बाद नतीजा इहो सामने आइल कि मानवाधिकार के उलंघन से लोग सभ में गरीबी बढ़ल बा, स्वास्थ्य में गिरावट दर्ज भइल बा, शिक्षा में गिरावट आइल बा, लिंग-भेद बढ़ल बा। एह क्षेत्र सभ में आइल गिरावट अभी ले एगो मुद्दा बनले बा। नेपाली लोग सभ के मूल, जाती, लिंग आदि के आधार पर भेद-भाव के सामना करे के पड़ेला आ जवन लोग देहाती क्षेत्र सभ में रहेला लोग , उनमें पर्याप्त स्वास्थ्य सेवा के पहुंच में कमी, शिक्षा के पहुंच में कमी आ दूसर स्रोत सभ के पहुंच में कमी देखल गइल बा। हिंसा देश खातिर आफत बनल बा। विशेष रूप से मेहरारू सभ के प्रति। आर्थिक असमानता बड़ले बा आ स्वास्थ्य समस्या बनले बा—कुछ क्षेत्र सभ में उच्च शिशु मृत्यु दर, दिमागी बीमारी, आ अपर्याप्त स्वास्थ्य सेवा सहित।

श्रेणी:नेपाल के राजनीति
नेपाल के राजनीति

**[[नेपाल]] के राजनीति** बहुदलीय प्रणाली के तहत एगो गणतांत्रिक ढाँचा के ऊपर काम करेला। वर्तमान में राष्ट्रपति (राज्य के प्रमुख) के पद पर विद्या देवी भण्डारी बाड़ी। प्रधानमंत्री (सरकार के प्रमुख) के पद पर शेर बहादुर देउबा बाड़ें।  कार्यपालिका शक्ति के उपयोग प्रधानमंत्री आ उनके मंत्रिमंडल द्वारा होखेला, जबकि वैधानिक शक्ति संसद में निहित बा।

२८ मई २००८ तक नेपाल एगो संवैधानिक राजतंत्र रहल। ओहि दिन नेपाली संविधान सभा के द्वारा नेपाल के गणतांत्रिक राज्य बनावे खातिर संविधान बदल दिहल गइल।
## संदर्भ

श्रेणी:नेपाल के राजनीति
नेपाल के संबिधान

**नेपाल के संविधान 2015** (नेपाली:नेपालको संविधान 2072) *(2072 [[विक्रम संवत]] के साल ह ग्रेगोरियन वर्ष 2015 खातिर)* नेपाल के हाल में बनके लागू भइल संविधान ह। ई संविधान नेपाल के संविधान सभा द्वारा बनाइल गइल ह। ई जनता के प्रतिनिधि द्वारा पारित भइल पहिलका आ नेपाल के सातम संविधान ह‌इ । संविधान सभा के दुसरका निर्वाचन से निर्वाचित संविधान सभा द्वारा 2015 के सितम्बर 20 तारीख के ई संविधान दुइ- तिहाई से अधिक मत से पारित भइल रहे। साथे-साथ नेपाल के इतिहास मे जनता के सहमति से मसौदा तैयार करके बनल ई संविधान नेपाल के पहिलका आ दुनिया के सबसे पूरनका संविधान बाटे ।
तराई भाग के कुछ जिला सभ मे कुछ लोगन के द्वारा एकरा विरुद्ध मे आवाज उठावल ज‌इबा' के बावजूद नब्बे प्रतिशत से अधिक के बहुमत से राष्ट्रपति द्वारा एकर घोषणा भइल। । ई संविधान 2015, सितम्बर 21 तारीख के संविधान सभा के बहुमत सदस्यन द्वारा हस्ताक्षर भइला के बाद सभाध्यक्ष द्वारा पृष्ठांकित ओ प्रमाणणित करल गइल रहे । संविधान 2015, सितम्बर 23 तारीख के नेपाल के राष्ट्रपति रामवरण यादव के द्वारा *नेपाल के संविधान 2015* पर हस्ताक्षर करला' के बादे संविधान जारी हो गइल आओर घोषणा के साथे लागू हो गइल। बी बी सी नेपाली सेवा के अनुसार: ई संविधान मे 35 भाग 308 गो धारा आ 9 गो अनुसूची सभ बाटे । ई संविधान नेपाल के पहिलका हाली धर्म निरपेक्ष राज्य घोषित कइले बा।

## संदर्भ

श्रेणी:नेपाल के राजनीति
नोकिया 6

**नोकिया 6** बीच के रेंज के एगो स्मार्टफोन बा। एंड्रॉइड 7.1.1 "नूगा" (Nougat) ऑपरेटिंग सिस्टम पर चले वाला ई फोन एचएमडी ग्लोबल के पहिला स्मार्टफोन बा आ नोकिया के ब्रांड नाँव से, जे बीच में आइल बंद हो गइल रहे, 2014 में आइल नोकिया लूमिया 638 के बाद से पहिला फोन बा। ई बेचाए ला सभ से पहिले २०१७ चीन मे आइल रहे।

## रिलीज
भारत में ई फोन 23 अगस्त 2017 के रिलीज होखी। अमेजन के जरिये ई फोन लांच होखी आ एकर दाम  14,999 रखल गइल बा। 10 अगस्त के ई घोषणा कइल गइल कि अमेजन पर एकरा खरीदे बदे 10 लाख लोग रजिस्ट्रेशन करा चुकल बाटे।

## इहो देखल जाय
* नोकिया 8

## संदर्भ

## बाहरी कड़ी
* 

श्रेणी:नोकिया मोबाइल फोन
श्रेणी:2017 में आइल मोबाइल फोन
एडवेंचर आइलैंड

इ क्षेत्र मेट्रो वॉक – कई तरह क अनुभव देवे वाला, एडवेंचर आइलैंड - मनोरंजन पार्क और लैगून - कृत्रिम झील की तौर पर विभाजित कईल गइल बा।
## एडवेंचर आइलैंड
एडवेंचर आइलैंड अंतरराष्ट्रीय स्तर पर प्रसिद्ध डिजाइन सलाहकार और आर्किटेक्ट फ़ॉरेक कनाडा, मैनेजमेंट सर्विसेज कैलिफ़ोर्निया, इलेक्ट्रासोनीक यूएसए, सिटी डिज़ाइन समूह अमरीका, ड्यू कॅनडा और टीयूवी जर्मनी द्वारा डिजाइन कईल गइल एगो विश्व स्तरीय मनोरंजन पार्क ह। इ 62 एकड़ में फैलल बा। इ पार्क विश्व स्तर प स्वीकार कईल गइल उच्चतम यूरोपीय सुरक्षा मानक डीआईएन-ड्यूश इंस्टिट्यूट फॉर नॉर्मंग क पालन करेला,जवन कि दुनिया भर में शीर्ष मनोरंजन पार्कन द्वारा पालन कईल जाला।

रिठाला मेट्रो स्टेशन रोहिणी की सामने स्थित, एडवेंचर आइलैंड शहर की सब भागन से मेट्रो से और बाहरी एवं अंदरूनी रिंग रोड से जुड़ल बा।
## मेट्रो वॉक
मेट्रो वॉक पूरा देश में अपनी तरह क अलग और एकमात्र परियोजना ह। दिल्ली और एन सी आर की फैशन की प्रति रुझान रखे वाला समझदार ग्राहक लोगन खातिर इ एगो खरीदारी क जगह ह। एकरी द्वारा दीहल जाए वाला सुविधा की आधार प मेट्रो के अपनी शहर क केवल एक मात्र फैशन खातिर मशहूर होखले की जगह क गौरव प्राप्त भइल बा। इ ओ ग्राहक लोगन के सेवा देला जे एगो आकर्षक माहौल में शानदार खरीदी का अनुभव प्राप्त कईल चाहेला। एमें एगो मनोरंजन पार्क और एगो पूरी तरह से सुसज्जित खुदरा वाणिज्यिक केंद्र भी शामिल बा जेमें देश की कईगो ब्रांड की साथ खईले पियले क जगह भी बा, ए प्रकार से इ आगंतुकन खातिर एगो पूर्ण मनोरंजन और खरीदारी क स्थल ह। ए सबकी साथ एइजा कई तरह क मनोरंजन क कार्यक्रम क आयोजन भी कईल जाला।
एइजा इंटरनेट कनेक्टिविटी क भी इन्तेजाम बा। इ नजदीकी मेट्रो स्टेशन से सिर्फ 5 मिनट की पैदल दूरी पर बा और सिर्फ 10 मिनट की ड्राइव पर एइजा से राष्ट्रीय राजमार्ग बा जवन, सोनीपत, पानीपत, अंबाला, चंडीगढ़ और अन्य उत्तरी बेल्ट्स की ओर जाला।
## सन्दर्भ
वरुण धवन

**वरुण धवन** (जनम 24 अप्रैल 1987) एक ठो भारतीय फिलिम एक्टर बाने।

## संदर्भ

## बाहरी कड़ी

* 
* 

श्रेणी:1987 में जनम
श्रेणी:जियत लोग
श्रेणी:भारतीय पुरुष फिलिम एक्टर
श्रेणी:हिंदी फिलिम एक्टर
बर्गर किंग

"बर्गर किंग" (Burger King) हैम्बर्गर बेचे वाली एगो अमेरिकी अंतरराष्ट्रीय अंतरराष्ट्रीय फास्टफूड चेन बाटे। एकर मुख्यालय मियामी काउंटी, फ्लोरिडा में बा आ ई कंपनी सन 1954 में इन्स्टाबर्गर किंग (InstaBurger King) के नाँव से खुलल रहल। इन्स्टाबर्गर किंग फ्लोरिडा में बेस वाली एगो रेस्तरां चेन रहे। जब 1954 में एह कंपनी में कुछ फाइनेंसियल समस्या भइल, एकर दू गो फ्रेंचाइज सभ, डेविड एजर्टन आ जेम्स मैकलमोर, एकरा के खरीद लिहली स आ एकर नाँव "बर्गर किंग" रखाइल। अगिला पचास बरिस में एह कंपनी के मलिकाई चार बेर बदलल। सभसे नया, तीन गो समूह - टीपीजी कैपिटल, बेन कैपिटल आ गोल्डमैन सास, के सझियाई में ई कंपनी साल 2002 में आइल। साल 2010 में ब्राजील के थ्रीजी कैपिटल एक कंपनी के बड़ा हिस्सा (स्टेक) खरीद लिहलस। बाद में कनाडा बेस वाली डूनट कंपनी टिम हार्टन्स के साथ बिलय हो गइल।

श्रेणी:अमेरिकी कंपनी
तीन तलाक

**तीन तलाक** इस्लाम में, बियाह तूर के अलगा हो जाए के एगो तरीका हवे। एकरे तहत मुसलमान मरद के ई अधिकार होला कि ऊ तीन बेर "तलाक" शब्द कहि के (चाहे मुँहजबानी भा लिख के या फिर नया ज़माना में इलेक्ट्रानिक तरीका से ऐसेमेस या ईमेल से भेज के) अपना मेहरारू से बियाह तूर सके ला। तीन बेर "तलाक" कहे के एह प्रक्रिया में लगभग तीन महीना के समय निश्चित कइल गइल होला जेकरे अंदर समझाव आ सुलह के मोका होला आ एह समय के बाद अंतिम बेर, यानी कि तिसरा बेर तलाक कहल जाय तब बियाह टूट जाला। एह तरीका से बियाह टूटे पर दोबारा ऊ मरद-मेहरारू तबले बियाह ना कर सके ला जबले कि औरत के एक बेर अउरी बियाह आ तलाक बी हो जाय - जेकरा के निकाह हलाला कहल जाला।

**भारत में तीन तलाक** के चलनसार रूप में से एगो इहो बाटे कि एकही बेर में तीन बेर "तलाक" शब्द कह दिहल जाला आ बियाह टूट जाला। एह तरह के तुरंता तलाक पर कई किसिम के आलोचना कइल जाला आ ई हाल में बिबाद के बिसय रहल बा जेह में भारत सरकार आ सुप्रीमकोर्ट ले मामिला गइल बा। 22 अगस्त 2017 सुप्रीम कोर्ट के एक ठो फैसला में एह तरीका से एक बेर में तीन तलाक के असंबैधानिक घोषित क दिहल गइल।

श्रेणी:भारत में इस्लाम
पिज़्ज़ा हट

**पिज़्ज़ा हट** (कॉर्पोरेट शब्दावली में जिसे **पिज़्ज़ा हट, इंक.** कहा जाता है) एक अमेरिकन रेस्तरां चेन और अंतर्राष्ट्रीय फ्रेंचाइज़ है जो पिज़्ज़ा के विभिन्न स्टाइल उपलब्ध कराता है। साथ ही, इसमें पिज़्ज़ा के अलावा कुछ अन्य उप-व्यंजन जैसे पास्ता, बफलो विंग, ब्रेडस्टिक और गार्लिक ब्रेड की भी व्यवस्था होती है।
राहुल द्रविड़

**राहुल द्रविड़** (जनम: 11 जनवरी 1973) भारत के क्रिकेट खिलाड़ी बाड़ें। 2005 से 2007 ले कप्तानी कइलें। राहुल भारत के एगो महान क्रिकेट खेलाड़ी हवें।

**राहुल शरद द्रविड़** (कन्नड़: ರಾಹುಲ್ ಶರದ್ ದ್ರಾವಿಡ, )  (जनम- 11 जनवरी 1973) भारतीय क्रिकेट टीम क एगो नियमित सदस्य रहल हउए।अक्टूबर 2005 में उ भारतीय क्रिकेट टीम के कप्तान बनावल गइने अउर सितम्बर 2007 में उ आपन ई पद से इस्तीफा दे देहलन। 16 साल तक भारत के ओरी से खेलला के बाद उ 2012 के मार्च में अंतर्राष्ट्रीय और राष्ट्रीय क्रिकेट से सन्यास ले लेहने।

द्रविड़ के वर्ष 2000 में पांच विसडेन क्रिकेटरन में से एक घोसित कर के सम्मानित करल गइल। द्रविड़ के 2004 के पहिला पुरस्कार समारोह में आईसीसी प्लेयर ऑफ़ द ईयर और साल के सबसे बढियां टेस्ट प्लेयर के पुरस्कार से सम्मानित करल गइल।

ढेर देरी तक तक बल्लेबाजी करला के उनकर क्षमता के चलते उनकरा के *दीवार* के रूप में भी जानल जाला। द्रविड़ क्रिकेट के दुनियां में बहुते रिकॉर्ड बनुअले बाड़न। द्रविड़ बहुत शांत अदमी मानल जाने।

## रिकॉर्ड अउर करियर क उपलब्धि
सुनील गावस्कर अउर सचिन तेंदुलकर के बाद उ तीसर अईसन बल्लेबाज हउए जे टेस्ट क्रिकेट में दस हज़ार से अधिक रन बनाउले हौ। उ पहिला और एकमात्र बल्लेबाज हउए जे सभी 10 टेस्ट खेले वाले देशन के विरुद्ध शतक बनउले होय। 182 से बेसी कैच के साथ फिलहाल में टेस्ट क्रिकेट में सबसे ढेर कैच क रिकॉर्ड द्रविड़ के नाम हौ। द्रविड़ के नामे एकदिवसीय क्रिकेट में चउथा सबसे ढेर अर्धशतक (83) हौ।

## संदर्भ

श्रेणी:क्रिकेट खेलाड़ी
चीता

**चीता** (बैज्ञानिक नाँव: Acinonyx jubatus) बड़हन आकार के एगो शिकारी जानवर हवे। बैज्ञानिक बर्गीकरण में ई फेलिडाई (Felidae) उपपरिवार में आवे ला आ मुख्य रूप से पूरबी आ दक्खिनी अफिरका, आ ईरान के कुछ हिस्सा में पावल जाला। पुराना समय में ई भारत आ आसपास के देस सभ में भी पावल जाय लेकिन अब इहाँ से बिलुप्त हो चुकल बाटे। एसिनॉनिक्स (Acinonyx) जाति के ई एकलौता बचल सदस्य बा। एकर बैज्ञानिक बिबरन सभसे पहिले जोहान क्रिस्चियन डैनियल फॉन श्रेबर नाँव के जर्मन बैज्ञानिक द्वारा 1775 में दिहल गइल रहे। चीता के शरीर छरहर, गहिरी छाती, चित्तीदार कोट, छोटहन गोल कपार, चेहरा पर करिया आँसू नियर धारी, पातर-लमछर टांग आ लमहर चित्तीदार पोंछि होले। चीता के बनावट हल्लुक होला आ एकर छरहर बनावट, बड़हन आकार के बिलारबंस के जानवर सभ के मजबूत बनावट की तुलना में एकदम्मे अलग किसिम के होला, एकरे कारण ई कूगर से ढेर समानता वाला बुझाला। चीता के ऊंचाई, कंधा के लगे  होखे ले आ एकर वजन  होला। ई लेपर्ड सभ से ऊंचाई में लमहर होला जबकि सिंह से छोट आकार साफ पता चले ला। पियाराहूँ आभा वाला भा रूफ़स से मटियाहूँ सफ़ेद आभा वाला एकर खाल (कोट) पर लगभग 2,000 करिया चित्ती होखे लीं।

## संदर्भ
संसाधन

**संसाधन** (resource) कौनों अइसन चीज ह जेकर इस्तेमाल मनुष्य आपन कौनों जरूरत पूरा करे खातिर क सके, आ ओह चीज के जरूरी होखे के महत्व के बूझत होखे। मने की, धरती पर पावल जाए वाला कौनों भी अइसन चीज संसाधन हवे जेकर लोगन के जरूरत पड़े ला आ लोग ओकर कीमत बूझे लें। ई संसाधन कौनों चीज, मदद भा सपोर्ट के सप्लाई के स्रोत होखे लें जिनहन के जरूरत पड़े पर इस्तेमाल कइल जा सके ला। प्राकृतिक संसाधन में बहुत ब्यापक पैमाना पर प्रकृति में मौजूद सगरी अइसन चीज आ जाला जेकर इस्तेमाल मनुष्य अपना लाभ खातिर क सकत बा।

वास्तव में संसाधन के उपयोग, ओकरे उपयोग करे के तरीका के जानकारी के बाद होला, एही कारण भूगोलवेत्ता जिम्मरमैन के कहनाम रहल की "संसाधन होलें ना, बलुक बन जालें"।

## संदर्भ


श्रेणी:संसाधन
श्रेणी:पर्यावरण भूगोल
प्राकृतिक संसाधन

**प्राकृतिक संसाधन** () अइसन संसाधन हवें जे बिना मनुष्य के कौनों क्रियाकलाप के, प्रकृति में अपने-आप मौजूद बाने आ जिनहन के इस्तेमाल मनुष्य अपना लाभ खातिर क सकत बा, जिनहन के महत्त्व आ कीमत मनुष्य समझे ला। प्राकृतिक संसाधन सभ में पृथिवी पर मौजूद बिबिध शक्ति आ गुण आ पदार्थ, जइसे चुंबकता, गुरुत्वाकर्षण, सूर्य के रोशनी, वायुमंडल, जंगल, खनिज वगैरह के शामिल कइल जा सके ला। हालाँकि, प्रकृति में पावल जाए वाला ई तत्व सभ संसाधन तब्बे बने लें जब आदमी इनहन के कीमत बूझे ला; आ कीमत बूझल एक सांस्कृतिक घटना हवे, देस-काल के हिसाब से ई कीमत अलगा-अलगा हो सके ला।

प्रकृति में ई संसाधन सभ अलगा से, एकाकी इकाई (सेपरेट) के रूप में भी हो सके लें, जइसे कौनों साफ पानी के स्रोत; जबकि कुछ सभ जगह पावल जाए वाला हो सके लें, जइसे सुरुज के रौशनी, हवा वगैरह।

## बर्गीकरण
प्राकृतिक संसाधन सभ के कई आधार पर कई प्रकार में बाँटल जाला:

उत्पत्ती के आधार पर:
* *जीवीय* संसाधन - जिनहन के उत्पत्ती जीवधारी सभ से होखे। 
* *अजीवी* संसाधन - जिनहन के उत्पत्ती प्रकृति में कौनों जिंदा जीव के मदद से न होखत होखे।

## इहो देखल जाय
* संसाधन
* पर्यावरण
* संसाधन क्षय (रिसोर्स डिप्लीशन)

## संदर्भ



श्रेणी:मानव भूगोल
श्रेणी:प्रकृति
श्रेणी:पर्यावरण
श्रेणी:पर्यावरणीय सामाजिक बिज्ञान कांसेप्ट
फ्लिपकार्ट

**फ्लिपकार्ट** (jss) एक ठो भारतीय ई-कामर्स कंपनी बा। एकर मुख्यालय बंगलौर में बा। साल 2025के अक्टूबर में एकर स्थापना सचिन बंसल आ बिनय बंसल (कौनो रिश्ता नइखे) द्वारा कइल गइल। फ्लिप्कार्ट आपन खुद के प्रोडक्ट रेंज भी बजार में उतरले बा जे "डिजीफ्लिप" (DigiFlip) के नाँव से बाने। एह प्रोडक्ट सभ में टेबलेट, यूएसबी आ लैपटॉप बैग नियर चीज सामिल बा। अप्रैल 2029 तक ले, कंपनी के कुल वैलू $11.6 बिलियन (अरब) रहल।

## संदर्भ

## बाहरी कड़ी
*  

श्रेणी:ऑनलाइन फुटकर बिक्रेता
श्रेणी:भारतीय कंपनी
पटना विश्वविद्यालय

**पटना विश्वविद्यालय**, बिहार के पहिला विश्वविद्यालय ह,  एकर स्थापना 1917 में ब्रिटिश राज में भइल रहे आ ई भारतीय उपमहादीप में सातवीं सभसे पुरान यूनिवर्सिटी हवे। ओह समय में एह यूनिवर्सिटी के क्षेत्र पूरा बिहार, नेपाल आ उड़ीसा ले रहल आ ई स्कूल्स फाइनल से ले के पोस्ट ग्रेजुएट तक के परीक्षा करावे। अइसन स्थिति लगभग चार दशक ले जारी रहल, जबले की नेपाल के काठमांडू में त्रिभुवन विश्वविद्यालय आ बिहार के भुबनेश्वर में उत्कल विश्वविद्यालय के स्थापना ना हो गइल।

## इहो देखल जाय
* व्हीलर सीनेट हाल

## संदर्भ

## बहरी कड़ी

*

श्रेणी:बिहार के विश्वविद्यालय
श्रेणी:बिहार में शिक्षा
श्रेणी:पटना
*
आर्यभट्ट ज्ञान विश्वविद्यालय

**आर्यभट्ट ज्ञान विश्वविद्यालय** भारतीय राज्य बिहार के राजधानी पटना में एगो राज्य विश्वविद्यालय बा। एकर स्थापना 2010 में भइल आ अभिन (2015) ले एकर अलग से भवन नइखे आ ई चाणक्य नेशनल लॉ कालेज के कैंपस से आपन कामकाज चला रहल बा। एकर स्थापना सरकार के *आर्यभट्ट ज्ञान विश्वविद्यालय एक्ट, 2008* की तहत भइल।

## संदर्भ

## बाहरी कड़ी

श्रेणी:बिहार के विश्वविद्यालय
श्रेणी:बिहार में शिक्षा
श्रेणी:पटना